Foto: AFP 2018 / Atta Kenare Eron ekspertlar kengashi a’zosi va Tehrondagi juma namozi muvaqqat imom xatibi Ahmad Xotamiy Isroil "o‘ylamay" harakat qiladigan bo‘lsa, Tel-Aviv va Xayfa yer bilan yakson qilinishiga doir bayonot berdi. IRIB telekanali shu haqidagi xabari bilan bo‘lishdi. "Biz yadroviy bomba bilan ishlamaymiz, aksincha, bizning siyosatimiz — tiyilish siyosati, bu yo‘nalishda Isroilga qarshilik qilish maqsadida Eronning raketa quvvati kun sayin oshib bormoqda. Agar Isroil o‘ylamay ish qiladigan bo‘lsa, u holda biz Tel-Aviv va Xayfani yer bilan yakson qilamiz", - dedi Xotamiy. Bundan avval Isroil mudofaa vaziri Avigdor Liberman Suriya prezidenti Bashar Asadni mamlakatdan Eron tuzilmalarini "haydash"ga chaqirgan edi. Uning so‘zlariga ko‘ra, Damashq ulardan faqat zarar ko‘radi va ularning mavjudligining o‘ziyoq muammo keltirib chiqaradi.